Niskoitteleva laivamiehistö
Niskoitteleva laivamiehistö. "Elsa" nimisen parkkilaivan, joka on ankkuroituna Gustafsswärdin edustalla, oli määrä viime torstaina lähteä matkalle Lybekkiin, mutta kun kapteni antoi käskyn ankkurin nostamisesta, ei miehistö ottanut noudattaakseen käskyä, miehet kun pelkäsivät lähteä talvipakkaseen merelle. Laiva on nyt jäätynyt kiinni, niin että väylä olisi jäähän sahattava jos mieli sen päästä sulalle. Kapteni koetti vielä eilen, tietää N.Pr., pakottaa miehiään tottelemaan, mutta kun nämät taas kieltäytyivät käskyä noudattamasta, ilmoitti kapteni protestin asianomaisessa virastossa.

[Lähde: Uusi Suometar 25.1.1890 sivu 3]

[N. Pr. = Nya Pressen]

Anonyymi
Merenkulku
Uusi Suometar
1890